૨૦૧૦ માં હું જયારે નડિયાદ માં B.Pharm. 2nd Year માં અભ્યાસ કરી રહ્યો હતો તે દરમ્યાન હું વિદ્યાનગરમાં એક સેમીનારમાં ગયો હતો. ત્યાં ઘણી બધી સારી વાતો થતી હતી પણ મને તો બસ એકજ વાત ગમી ગઈ હતી. સેમીનાર આપનારે કહ્યું હતું કે કોઈ એવી વેબસાઈટ હોય તો કે જ્યાંથી તમને શહેરની દરેકે દરેક માહિતી મળી રહે, તો લોકોનું કામ કેટલું સરળ થઇ જાય! બસ આજ વિચાર મનમાં બેસી ગયો અને ૨૦૧૦ માં આ વેબસાઈટ બનાવીને લોકોને મદદરૂપ થવાનો વિચાર આવ્યો, પણ અમુક કારણોસર શરુઆત મોડી થઇ અને આ દરમ્યાન માર્કેટમાં આને મળતા વિચાર લઈને ઘણા હરીફો આવી ગયા, પણ મારી જાણકારી મુજબ શહેરની બધીજ માહિતી પૂરી પાડી શકે એવી કોઈ વેબસાઈટ મારા ધ્યાનમાં નથી, કારણ કે એ બધા હરીફો ગ્લોબલ છે, કોઈ લોકલ શહેરના નથી. આથી એ બધાજ શહેરો પર પુરતું ધ્યાન આપી શકે નહિ. આથી MaruRajkot.com એ રાજકોટીયનોની વચ્ચે રહીને, રાજકોટ શહેર પર પુરતું ધ્યાન આપીને રાજકોટના લોકોને મદદરૂપ થવા માટે અને રાજકોટ પ્રેમીઓના ઉત્સાહને વધારવા માટે કરેલો મારો એક નાનકડો પ્રયાસ છે.